CELEX: 
Language: fi
Date: 2017-10-19 00:00:00
Title: KOMISSION ASETUS (EU) …/…, asetuksen (EU) N:o 1031/2010 muuttamisesta päästöoikeuksien huutokauppaamisen yhdenmukaistamiseksi päätöksen (EU) 2015/1814 kanssa sekä Yhdistyneen kuningaskunnan nimeämän huutokauppapaikan luetteloimiseksi

KOMISSION ASETUS (EU) …/…,
            
            
               annettu 18.10.2017,
            
            
               asetuksen (EU) N:o 1031/2010 muuttamisesta päästöoikeuksien huutokauppaamisen yhdenmukaistamiseksi päätöksen (EU) 2015/1814 kanssa sekä Yhdistyneen kuningaskunnan nimeämän huutokauppapaikan luetteloimiseksi 
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY
                  1
                ja erityisesti sen 3 d artiklan 3 kohdan ja 10 artiklan 4 kohdan,
            
            
               sekä katsoo seuraavaa:
            
            
               (1)Komission asetuksessa (EU) N:o 1031/2010
                  2
                säädetään direktiivin 2003/87/EY mukaisten päästöoikeuksien huutokaupan ajoituksesta, hallinnoinnista ja muista näkökohdista. Asetuksessa (EU) N:o 1031/2010 säädetään erityisesti kunakin vuonna huutokaupattavien päästöoikeuksien määristä. Asetuksella (EU) 1031/2010 varmistetaan siten, että päästöoikeuksien huutokauppaaminen on hyvin toimiva prosessi. Huutokaupat järjestetään tällä hetkellä 25 jäsenvaltion yhteisessä huutokauppapaikassa sekä joissakin pienissä huutokaupoissa.
            
            
               (2)Euroopan parlamentin ja neuvoston päätöksen (EU) 2015/1814
                  3
                nojalla perustetaan vuonna 2018 markkinavarausvaranto, jäljempänä ’varanto’, joka aloittaa toimintansa 1 päivästä tammikuuta 2019. Mainitun päätöksen ennalta sovittujen sääntöjen mukaisesti varantoon lisätään tai varannosta vapautetaan päästöoikeuksia ja siten mukautetaan huutokaupattavien päästöoikeuksien määrää 12 kuukauden jaksolla, joka alkaa 1 päivänä syyskuuta tiettynä vuonna. Varannon toimintaa koskevat säännöt ovat tarpeen niitä tilanteita varten, joissa komission tuona tiettynä vuonna 15 päivänä toukokuuta liikkeeseen laskettujen päästöoikeuksien kokonaismäärä edeltävältä vuodelta jää tietyn edeltä sovitun vaihteluvälin ulkopuolelle. Varannon ensimmäisenä toimintavuonna ensimmäinen mukautus huutokaupattaviin määriin tehdään 1 päivästä tammikuuta 1 päivään syyskuuta 2019.
            
            
               (3)Päätöksessä (EU) 2015/1814 säädetään myös, ettei 900:aa miljoonaa päästöoikeutta, jotka oli alunperin komission asetuksessa (EU) N:o 176/2014
                  4
                määritellysti tarkoitus lisätä huutokaupattavien päästöoikeuksien määrään vuonna 2019 ja 2020, huutokaupata vaan ne lisätään varantoon. Lisäksi päätöksessä (EU) 2015/1814 säädetään, että päästöoikeudet, joita ei jaeta uusien osallistujien varannosta direktiivin 2003/87/EY 10 a artiklan 7 kohdan nojalla, sekä päästöoikeudet, joita ei jaeta toimintansa lopettaneelle laitokselle saman direktiivin  10 a artiklan 19 kohdan tai toimintansa osittain lopettaneelle laitokselle 10 a artiklan 20 kohdan mukaisesti, lisätään varantoon vuonna 2020 sen sijaan, että ne huutokaupattaisiin.
            
            
               (4)Päätöksen (EU) 2015/1814 nojalla yhteisen huutokauppapaikan ja tapauksen mukaan muiden huutokauppapaikkojen huutokauppojen aikatauluja mukautetaan varantoon lisättyjen tai varannosta vapautettavien päästöoikeuksien huomioon ottamiseksi.
            
            
               (5)Jotta markkinatoimijoille voidaan taata selkeys ja varmuus vähintään 12 kuukautta kestävän jakson aikana huutokaupattavien päästöoikeuksien määristä, päätöksen (EU) 2015/1814 perusteella tehtävät huutokauppakalenterin muutokset olisi tehtävä samalla kun määritetään ja julkaistaan huutokauppakalenteri seuraavaa vuotta varten. Jotta lisäksi varmistetaan huutokaupattavien määrien muutosten sujuva täytäntöönpano ja vältetään negatiiviset vaikutukset huutokauppoihin, markkinatoimijoiden olisi saatava hyvissä ajoin tietoa päätöksen (EU) 2015/1814 vaikutuksesta huutokaupattaviin määriin seuraavan 12 kuukauden kuluessa. Sen vuoksi huutokauppakalenterien muutokset tiettynä vuonna sekä huutokauppakalenterit seuraavaa vuotta varten olisi julkaistava hyvissä ajoin ennen tietyn vuoden 1 päivää syyskuuta, jolloin huutokauppamäärien muutoksia aletaan soveltaa.
            
            
               (6)Päätöksen (EU) 2015/1814 1 artiklan 5 ja 8 kohdassa säädetään varannon toiminnan yleisiin sääntöihin tehtävistä poikkeuksista, joiden mukaan 10 prosenttia huutokaupattavien päästöoikeuksien kokonaismäärästä jaetaan direktiivin 2003/87/EY 10 artiklan 2 kohdan b alakohdan nojalla tiettyjen jäsenvaltioiden kesken yhteisvastuullisuuden edistämiseksi. Jäsenvaltioiden tiettynä vuonna huutokaupattavien päästöoikeuksien osuudet määritetään siten noudattaen myös päätöksen (EU) 2015/1814 1 artiklan 5 toisen alakohdan ja 1 artiklan 8 kohdan säännöksiä erityissäännöistä, joiden perusteella määritetään jäsenvaltioiden osuudet päästöoikeuksien lisäämiseksi varantoon vuoden 2025 loppuun saakka sekä päästöoikeuksien myöhempi vapauttaminen varannosta.
            
            
               (7)Asetuksen (EU) N:o 1031/2010 60 artiklan 1 kohdassa esitetään luettelo, joka ei ole tyhjentävä, tiedoista, jotka eivät ole luottamuksellisia ja jotka on julkaistava asianomaisen huutokauppapaikan ylläpitämällä ajantasaisella verkkosivustolla. Luettelon henkilöistä, joilla on oikeus tarjota huutokaupoissa, olisi katsottava olevan ei-luottamuksellista tietoa, jolla on merkitystä tietyssä huutokauppapaikassa pidetyille huutokaupoille.
            
            
               (8)Asetus (EU) N:o 1031/2010 sisältää useita epäjohdonmukaisuuksia, jotka ovat peräisin asetuksen aiemmista muutoksista ja jotka olisi korjattava. Erityisesti 10 artiklan 3 kohtaa olisi muutettava sen selventämiseksi, että kunakin vuonna huutokaupattavien päästöoikeuksien määrän laskemisessa otetaan huomioon direktiivin 2003/87/EY 24 ja 27 artiklan nojalla tehdyt muutokset. Komission asetuksella (EU) N:o 1143/2013
                  5
                sisällytettiin asetukseen (EU) N:o 1031/2010 sääntö, jonka mukaan huutokauppoja saa järjestää ainoastaan sellaisessa huutokauppapaikassa, jolle on annettu säännellyn markkinan toimilupa ja jonka ylläpitäjä järjestää päästöoikeuksien tai niihin liittyvien johdannaisten jälkimarkkinat. Jotta varmistetaan johdonmukaisuus tämän säännön kanssa, on tarpeen muuttaa asetuksen (EU) N:o 1031/2010 19, 20 ja 35 artiklaa.
            
            
               (9)Yhdistynyt kuningaskunta ilmoitti komissiolle 18 päivänä helmikuuta 2011 asetuksen (EU) N:o 1031/2010 30 artiklan 4 kohdan mukaisesti päätöksestään, jonka mukaan se ei osallistu mainitun asetuksen 26 artiklan 1 ja 2 kohdassa tarkoitettuun yhteiseen toimeen vaan nimeää oman huutokauppapaikkansa.
            
            
               (10)Yhdistynyt kuningaskunta ilmoitti komissiolle 30 päivänä huhtikuuta 2012 aikomuksestaan nimetä ICE Futures Europe, jäljempänä ’ICE’, asetuksen (EU) N:o 1031/2010 30 artiklan 1 kohdassa tarkoitetuksi huutokauppapaikaksi. Ehdot ja edellytykset, jotka koskevat ICE:n nimeämistä Yhdistyneen kuningaskunnan huutokauppapaikaksi10 päivän marraskuuta 2012 ja 9 päivän marraskuuta 2017 väliseksi ajaksi lisättiin asetuksen (EU) N:o 1031/2010 liitteeseen III komission asetuksella (EU) N:o 1042/2012
                  6
               . 
            
            
               (11)Yhdistynyt kuningaskunta ilmoitti komissiolle 16 päivänä marraskuuta 2016 aikomuksestaan nimetä ICE Futures Europe, jäljempänä ’ICE’, toiseksi huutokauppapaikakseen asetuksen (EU) N:o 1031/2010 30 artiklan 1 mukaisesti.  Ilmoituksen mukaan ehdot ja edellytykset, jotka koskevat ICE:n nimeämistä Yhdistyneen kuningaskunnan huutokauppapaikaksi, ovat edelleen samat kuin 30 päivänä huhtikuuta 2012 ilmoitetut, ja huutokauppoihin sovellettavia ICE:n pörssisääntöjä on muutettu, jotta varmistetaan yhdenmukaisuus ICE:n luetteloimiseksi asetuksen (EU) N:o 1031/2010 liitteessä III noudattaen taulukossa ”Yhdistyneen kuningaskunnan nimeämät huutokauppapaikat” olevan velvoitteita koskevan rivin kohtaa 6. Lisäksi Yhdistynyt kuningaskunta on komission pyynnöstä toimittanut lisätietoja ja selvennyksiä, joilla täydennetään ilmoitusta.
            
         
         
            
               (12)Sen varmistamiseksi, että ICE:n ehdotettu nimeäminen asetuksen (EU) N:o 1031/2010 30 artiklan 1 kohdassa tarkoitetuksi Yhdistyneen kuningaskunnan toiseksi huutokauppapaikaksi ja erityisesti että ICE:n pörssisäännöt täyttävät mainitun asetuksen vaatimukset ja ovat direktiivin 2003/87/EY 10 artiklan 4 kohdan toisen alakohdan mukaisia, on syytä laajentaa ICE:lle asetuksen (EU) N:o 1031/2010 liitteessä III asetettuja ehtoja ja velvollisuuksia ICE:n nimeämiseksi Yhdistyneen kuningaskunnan toiseksi huutokauppapaikaksi ja tehdä tarvittavat muutokset sen varmistamiseksi, että niiden tavoite saavutetaan ottaen huomioon täytäntöönpanoa koskevat erityiset ehdot, jotka esitetään ICE:n pörssisäännöissä.
            
            
               (13)Sen vuoksi asetusta (EU) N:o 1031/2010 olisi muutettava,
            
            
               (14)Tässä asetuksessa säädetyt toimenpiteet ovat ilmastonmuutoskomitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) 1031/2010 seuraavasti:
            
            
               (1)Muutetaan 10 artikla seuraavasti:
            
            
               (a)Muutetaan 2 kohta seuraavasti:
            
            
               (i)
                     Korvataan ensimmäinen ja toinen alakohta seuraavasti:
            
            
               ”Direktiivin 2003/87/EY III luvun soveltamisalaan kuuluvien, vuosina 2013 ja 2014 huutokaupattavien päästöoikeuksien määrä on mainitun direktiivin 9 ja 9 a artiklan mukaisesti kyseistä kalenterivuotta varten määritetty päästöoikeuksien määrä vähennettynä mainitun direktiivin 10 a artiklan 7 kohdassa ja 11 artiklan 2 kohdassa säädetyllä ilmaiseksi jaettavien päästöoikeuksien määrällä sekä puolella vuonna 2012 huutokaupattujen päästöoikeuksien kokonaismäärästä.
            
            
               Direktiivin 2003/87/EY III luvun soveltamisalaan kuuluvien, vuosina 2015–2018 ja kunakin kalenterivuonna sen jälkeen huutokaupattavien päästöoikeuksien määrä on mainitun direktiivin 9 ja 9 a artiklan mukaisesti kyseistä kalenterivuotta varten määritetty päästöoikeuksien määrä vähennettynä mainitun direktiivin 10 a artiklan 7 kohdassa ja 11 artiklan 2 kohdassa säädetyllä ilmaiseksi jaettavien päästöoikeuksien määrällä.”
            
            
               (ii)
                     Korvataan viides alakohta seuraavasti: 
            
            
               ”Direktiivin 2003/87/EY III luvun soveltamisalaan kuuluvien vuodesta 2019 alkaen huutokaupattavien päästöoikeuksien määrä on mainitun direktiivin 10 artiklan 1 kohdan ja 1 a kohdan mukaisesti määritetty määrä.”
            
            
               (iii)
                     Korvataan yhdeksäs alakohta seuraavasti:
            
            
               ”Kunkin päästökauppakauden viimeisenä vuotena huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrässä on otettava huomioon ne laitokset, joiden toiminta on loppunut mainitun direktiivin 10 a artiklan 19 kohdan nojalla, mainitun direktiivin 10 a artiklan 20 kohdan nojalla maksutta jaettavien päästöoikeuksien määrään tehdyt sopeutukset ja mainitun direktiivin 10 a artiklan 7 kohdassa tarkoitetut uusien osallistujien varannossa jäljellä olevat päästöoikeudet, sanotun kuitenkaan rajoittamatta Euroopan parlamentin ja neuvoston päätöksen (EU) 2015/1814* soveltamista.”
            
            
               ________________
            
            
               * Euroopan parlamentin ja neuvoston päätös (EU) 2015/1814, annettu 6 päivänä lokakuuta 2015, markkinavakausvarannon perustamisesta unionin kasvihuonekaasupäästöjen kauppajärjestelmään, sen toiminnasta sekä direktiivin 2003/87/EY muuttamisesta (EUVL L 264, 9.10.2015, s. 1).”
            
            
               (b)Korvataan 3 kohta seuraavasti:
            
            
               ”3.
                     Vuodesta 2013 alkaen kunakin kalenterivuonna huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrä perustuu liitteeseen I ja huutokaupattavien päästöoikeuksien arvioon, jonka komissio määrittelee ja julkistaa mainitun direktiivin 10 artiklan 1 kohdan mukaan, tai viimeistään  edellisen vuoden 31 päivänä tammikuuta julkaistuun komission alkuperäisen arvion viimeisimpään muutokseen ottaen huomioon tarvittaessa päätös (EU) 2015/1814 ja, siinä määrin kuin se on mahdollista, siirtymävaiheen maksutta jaettavat päästöoikeudet, jotka on vähennetty tai jotka vähennetään siitä päästöoikeuksien määrästä, jonka tietty jäsenvaltio muutoin huutokauppaisi direktiivin 2003/87/EY 10 artiklan 2 kohdan nojalla, kuten on säädetty mainitun direktiivin 10 c artiklan 2 kohdassa, sekä mahdolliset mainitun direktiivin 24 ja 27 artiklan mukaiset muutokset.
            
            
               Myöhemmät muutokset tiettynä kalenterivuonna huutokaupattavien päästöoikeuksien määrään on otettava huomioon seuraavana kalenterivuonna huutokaupattavien päästöoikeuksien määrässä, sanotun kuitenkaan rajoittamatta päätöksen (EU) 2015/1814 soveltamista.”
            
         
         
            
               (c)Korvataan 4 kohta seuraavasti:
            
            
               ”4.
                     Kunkin jäsenvaltion minä tahansa kalenterivuonna huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrän on oltava mainitun direktiivin 10 artiklan 2 kohdan mukaisesti määritetty määrä, jossa otetaan huomioon niiden päästöoikeuksien määrä, jotka jäsenvaltio jakaa siirtymävaiheessa ilmaiseksi mainitun direktiivin 10 c artiklan nojalla, ja niiden päästöoikeuksien määrä, jotka jäsenvaltio huutokauppaa saman kalenterivuoden aikana mainitun direktiivin 24 artiklan nojalla, sekä päätöksen (EU) 2015/1814 1 artiklan 5 toisen alakohdan ja 1 artiklan 8 kohdan mukaiset markkinavakausvarantoon lisätyt tai sieltä vapautetut päästöoikeudet, sanotun kuitenkaan rajoittamatta direktiivin 2003/87/EY 10 a artiklan 7 kohdan soveltamista.”
            
            
               (2)Korvataan 11 artiklan 1 kohta seuraavasti:
            
            
               ”1.
                     Tämän asetuksen 26 artiklan 1 tai 2 kohdan mukaisesti nimettyjen huutokauppapaikkojen on määritettävä ja julkaistava kunakin kalenterivuonna yksittäisissä huutokaupoissa huutokaupattavien direktiivin 2003/87/EY III luvun soveltamisalaan kuuluvien päästöoikeuksien huutokauppojen tarjousajat, huutokauppakohtaiset määrät, huutokauppojen ajankohdat, huutokauppatuotteet sekä maksu- ja siirtopäivät viimeistään edellisen vuoden 30 päivänä kesäkuuta tai niin pian kuin se on käytännössä mahdollista tämän ajankohdan jälkeen; huutokauppapaikan on ennen tietojen julkaisemista pyydettävä komissiolta lausuntoa asiasta. Huutokauppapaikkojen on otettava komission lausunto huomioon mahdollisimman tarkasti.”
            
            
               (3)Muutetaan 14 artiklan 1 kohta seuraavasti:
            
            
               (a)Korvataan k alakohta seuraavasti:
            
            
               ”(k)
                     tarve estää se, että huutokauppapaikka toteuttaa tämän asetuksen tai direktiivin 2003/87/EY vastaisen huutokaupan.”
            
            
               (b)Lisätään l alakohta seuraavasti:
            
            
               ”(l)
                     päätöksen (EU) 2015/1814 mukaan tarvittavat muutokset, jotka määritetään ja julkaistaan tietyn vuoden 15 päivään heinäkuuta mennessä tai niin pian kuin se on käytännössä mahdollista tämän ajankohdan jälkeen.”
            
            
               (4)Muutetaan 19 artikla seuraavasti:
            
            
               (a)Korvataan 1 kohta seuraavasti:
            
            
               ”1.
                     Jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan järjestämien jälkimarkkinoiden jäsenet tai osallistujat, jotka ovat 18 artiklan 1 tai 2 kohdan nojalla kelpoisia tekemään tarjouksia, voivat tehdä mainitun huutokauppapaikan järjestämissä huutokaupoissa suoria tarjouksia ilman, että niiltä vaaditaan muiden tarjouksentekolupaa koskevien vaatimusten täyttämistä edellyttäen, että seuraavat edellytykset täyttyvät:
            
            
               (a)
                     jäljempänä 26 artiklan 1 kohdan tai 30 artiklan 1 kohdan mukaisesti nimetyn huutokauppapaikan järjestämällä jälkimarkkinalla päästöoikeuksilla kauppaa käyviin jäseniin tai osallistujiin sovellettavat tarjouksentekolupaa koskevat vaatimukset eivät ole lievempiä kuin tämän artiklan 2 kohdassa asetetut vaatimukset;
            
            
               (b)
                     jäljempänä 26 artiklan 1 kohdan tai 30 artiklan 1 kohdan mukaisesti nimetty huutokauppapaikka saa kaikki lisätiedot, jotka ovat tarpeen sellaisten tämän artiklan 2 kohdassa tarkoitettujen vaatimusten täyttymisen todentamiseksi, joita ei ole aikaisemmin todennettu.”
            
            
               (b)Poistetaan 2 kohdan toinen alakohta.
            
            
               (5)Korvataan 20 artiklan 1 kohdan toinen alakohta seuraavasti:
            
            
               ”Asianomaisen huutokauppapaikan järjestämän jälkimarkkinan jäsenet tai osallistujat, jotka täyttävät 19 artiklan 1 kohdan vaatimukset, voivat tehdä tarjouksia hakematta tämän kohdan ensimmäisessä alakohdassa tarkoitettua tarjouksentekolupaa.”
            
            
               (6)Korvataan 30 artiklan 6 kohdan b alakohta seuraavasti:
            
            
               ”(b)
                     yksityiskohtaiset toimintaohjeet, joita sovelletaan jäsenvaltion ehdottamien huutokauppapaikkojen järjestämiin huutokauppaprosesseihin, mukaan lukien kyseessä olevan huutokauppapaikan, myös siihen liitetyn selvitysjärjestelmän taikka toimitusjärjestelmän, nimeämistä koskevan sopimuksen määräykset, joissa määrätään rakennetta, maksujen tasoa, vakuushallintaa, maksuja ja siirtoja koskevat ehdot ja edellytykset;”
            
            
               (7)Muutetaan 32 artikla seuraavasti:
            
         
         
            
               (a)Korvataan 1 kohta seuraavasti:
            
            
               Tämän asetuksen 30 artiklan 1 tai 2 kohdan mukaisesti nimetyn huutokauppapaikan järjestämissä huutokaupoissa huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrä saa olla enintään 20 miljoonaa päästöoikeutta ja sen on oltava vähintään 3,5 miljoonaa päästöoikeutta, jollei nimeävän jäsenvaltion direktiivin 2003/87/EY III luvun soveltamisalaan kuuluvien päästöoikeuksien kokonaismäärä ole tiettynä kalenterivuonna alle 3,5 miljoonaa päästöoikeutta, jolloin päästöoikeudet on huutokaupattava kalenterivuosittain yhdessä huutokaupassa. Näiden huutokauppapaikkojen järjestämissä yksittäisissä huutokaupoissa huutokaupattavien direktiivin 2003/87/EY III luvun soveltamisalaan kuuluvien päästöoikeuksien määrän on kuitenkin oltava vähintään 1,5 miljoonaa päästöoikeutta 12 kuukauden pituisten jaksojen aikana, kun päästöoikeuksia vähennetään päätöksen (EU) 2015/1814 1 artiklan 5 kohdan mukaisesta huutokaupattavien päästöoikeuksien määrästä.”
            
            
               (b)Korvataan 4 kohdan ensimmäinen alakohta seuraavasti: 
            
            
               ”Tämän asetuksen 30 artiklan 1 tai 2 kohdan mukaisesti nimettyjen huutokauppapaikkojen on määriteltävä ja julkaistava kunakin vuonna yksittäisissä huutokaupoissa huutokaupattavien direktiivin 2003/87/EY II luvun soveltamisalaan kuuluvien päästöoikeuksien huutokauppojen tarjousajat, huutokauppakohtaiset määrät, huutokauppojen ajankohdat, huutokauppatuotteet sekä maksu- ja siirtopäivät edellisen vuoden 31 päivään lokakuuta mennessä tai niin pian kuin se on käytännössä mahdollista tämän ajankohdan jälkeen, sekä mainitun direktiivin luvun III soveltamisalaan kuuluvat päästöoikeudet edellisen vuoden 15 päivään heinäkuuta mennessä tai niin pian kuin se on käytännössä mahdollista tämän ajankohdan jälkeen. Asianomaiset huutokauppapaikat määrittelevät ja julkaisevat tietonsa vasta kun tämän asetuksen 26 artiklan 1 tai 2 kohdan mukaisesti nimetyt huutokauppapaikat ovat määritelleet ja julkaisseet tiedot tämän asetuksen 11 artiklan 1 kohdan ja 13 artiklan 1 kohdan mukaisesti, ellei tällaista huutokauppapaikkaa ole vielä nimetty. Asianomaiset huutokauppapaikat voivat määritellä ja julkaista tietonsa vasta pyydettyään komissiolta lausuntoa asiasta. Huutokauppapaikkojen on otettava komission lausunto huomioon mahdollisimman tarkasti.”
            
            
               (8)Korvataan 35 artiklan 1 kohta seuraavasti:
            
            
               ”1. Huutokauppoja saa järjestää ainoastaan sellaisessa huutokauppapaikassa, jolle on annettu säännellyn markkinan toimilupa ja jonka ylläpitäjä järjestää päästöoikeuksien tai niihin liittyvien johdannaisten jälkimarkkinat.”
            
            
               (9)Korvataan 60 artiklan 1 kohdan ensimmäinen alakohta seuraavasti:
            
            
               ”Huutokauppapaikan huutokauppoja koskevalla ajantasaisella verkkosivustolla on julkaistava kaikki säädökset, suuntaviivat, ohjeet, lomakkeet, asiakirjat, ilmoitukset, myös huutokauppakalenteri, kaikki muut kuin luottamukselliset tiedot, jotka koskevat asianomaisessa huutokauppapaikassa toteutettavia huutokauppoja, myös luettelo henkilöistä, joilla on oikeus tarjota huutokaupoissa, kaikki päätökset, mukaan lukien 57 artiklan mukaiset päätökset enimmäiskoon asettamisesta tarjoukselle sekä muut korjaavat toimenpiteet, joiden avulla voidaan vähentää tosiasiallista tai mahdollista havaittavissa olevaa rahanpesun, terrorismin rahoittamisen, rikollisen toiminnan tai markkinoiden väärinkäytön riskiä asianomaisessa huutokauppapaikassa.”
            
            
               (10)Muutetaan liite III tämän asetuksen liitteen I mukaisesti.
            
            
            
               (11)Korvataan liite IV tämän asetuksen liitteen II tekstillä.
            
            
            
               2 artikla
            
            
               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 18.10.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, 25.10.2003, s. 32).
               
               
                  
                     (2)
                  Komission asetus (EU) N:o 1031/2010, annettu 12 päivänä marraskuuta 2010, kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista (EUVL L 302, 18.11.2010, s. 1).
               
               
                  
                     (3)
                  Euroopan parlamentin ja neuvoston päätös (EU) 2015/1814, annettu 6 päivänä lokakuuta 2015, markkinavakausvarannon perustamisesta unionin kasvihuonekaasupäästöjen kauppajärjestelmään, sen toiminnasta sekä direktiivin 2003/87/EY muuttamisesta (EUVL L 264, 9.10.2015, s. 1).
               
               
                  
                     (4)
                  Komission asetus (EU) N:o 176/2014, annettu 25 päivänä helmikuuta 2014, asetuksen (EU) N:o 1031/2010 muuttamisesta erityisesti vuosina 2013–2020 huutokaupattavien kasvihuonekaasujen päästöoikeuksien määrän vahvistamiseksi (EUVL L 56, 26.2.2014, s. 11).
               
               
                  
                     (5)
                  Komission asetus (EU) N:o 1143/2013, annettu 13 päivänä marraskuuta 2013, kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista annetun asetuksen (EU) N:o 1031/2010 muuttamisesta Saksan nimeämän huutokauppapaikan luetteloimiseksi (EUVL L 303, 14.11.2013, s. 10).
               
               
                  
                     (6)
                  Komission asetus (EU) N:o 1042/2012, annettu 7 päivänä marraskuuta 2012 , asetuksen (EU) N:o 1031/2010 muuttamisesta Yhdistyneen kuningaskunnan nimeämän huutokauppapaikan luetteloimiseksi (EUVL L 310, 9.11.2012, s. 19).
               
            
      
    ---documentbreak--- 
      
         
         
            
               LIITTEET
            
            
            
               LIITE I
            
            
               Lisätään liitteeseen III 4 osa seuraavasti:
            
            
                     
                        ”Yhdistyneen kuningaskunnan nimeämät huutokauppapaikat
                     
                  
               
                     
                        4
                     
                  
                  
                     
                        Huutokauppa-paikka
                     
                  
                  
                     
                        ICE Futures Europe (ICE)
                     
                  
               
                     
                  
                  
                     
                        Oikeusperusta
                     
                  
                  
                     
                        30 artiklan 1 kohta
                     
                  
               
                     
                  
                  
                     
                        Toimikausi
                     
                  
                  
                     
                        Aikaisintaan 10 päivästä marraskuuta 2017 ja enintään 9 päivään marraskuuta 2022, tämän kuitenkaan rajoittamatta 30 artiklan 5 artiklan toisen alakohdan soveltamista. 
                     
                  
               
                     
                  
                  
                     
                        Määritelmät
                     
                  
                  
                     
                        Sovellettaessa ICE:hen ehtoja ja velvollisuuksia tarkoitetaan
                     
                     
                        a) ’ICE:n pörssisäännöillä’ ICE:n määräyksiä, mukaan luettuina erityisesti sopimussäännöt ja -menettelyt, jotka liittyvät ICE:n  huutokauppasopimuksiin ICE FUTURES EUA AUCTION CONTRACT ja ICE FUTURES EUAA AUCTION CONTRACT; 
                     
                     
                        b) ’pörssinjäsenellä’ ICE:n pörssisääntöjen A.1 jaksossa määriteltyä jäsentä; 
                     
                     
                        c) ’asiakkaalla’ pörssinjäsenen asiakasta sekä niiden tarjousketjussa jäljempänä olevia asiakkaita, jotka helpottavat henkilöiden osallistumista huutokauppoihin ja toimivat tarjoajien puolesta.
                     
                  
               
                     
                  
                  
                     
                        Ehdot
                     
                  
                  
                     
                        Edellytyksenä huutokauppoihin pääsylle ei saa olla ICE:n järjestämien jälkimarkkinoiden tai jonkin muun ICE:n tai kolmannen tahon hallinnoiman kauppapaikan pörssinjäseneksi tai osallistujaksi tuleminen.
                     
                  
               
                     
                  
                  
                     
                        Velvollisuudet
                     
                  
                  
                     
                        1. ICE:n on edellytettävä, että ICE:n pörssinjäsenten tai niiden asiakkaiden on ilmoitettava ICE:lle seuraavasti tekemistään päätöksistä, jotka koskevat tarjouksentekoluvan myöntämistä tai tällaisen luvan kumoamista tai keskeyttämistä, riippumatta siitä, onko päätös tehty ainoastaan tarjouksentekoluvasta vai sekä tarjouksentekoluvasta että jälkimarkkinoiden jäsenyydestä tai niihin osallistumisesta: 
                     
                     
                        (a)
                              jokaisesta tarjouksentekoluvan epäämistä koskevasta päätöksestä ja päätöksestä, jolla huutokauppoihin osallistuminen kumotaan tai keskeytetään, on ilmoitettava viipymättä;
                     
                     
                        (b)
                              muista päätöksistä on ilmoitettava pyynnöstä. 
                     
                     
                        ICE:n on varmistettava, että se voi tutkia kaikki tällaiset päätökset siltä kannalta, ovatko ne huutokauppapaikalle asetuksessa (EU) N:o 1031/2010 asetettujen velvollisuuksien mukaisia, ja että ICE:n pörssinjäsenet tai niiden asiakkaat noudattavat ICE:n tekemän tutkimuksen tuloksia. Tähän voi kuulua ainakin ICE:n pörssisääntöjen soveltaminen, mukaan luettuina kurinpitomenettelyt, tai muut asianmukaiset toimet, joilla helpotetaan mahdollisuutta tehdä tarjouksia huutokaupoissa.
                     
                     
                        2. ICE:n on laadittava kattava ja ajantasainen luettelo pörssinjäsenistään tai niiden asiakkaista, jotka ovat kelpoisia helpottamaan mahdollisuutta tehdä tarjouksia Yhdistyneen kuningaskunnan huutokaupoissa ICE:ssä, ja luettelon on sisällettävä ainoastaan huutokauppaan pääsyn tarjoajat, kuten ICE:n pörssisäännöissä vahvistetaan, sekä pörssinjäsenet tai niiden asiakkaat, jotka tarjoavat mahdollisuuden tehdä tarjouksia huutokaupoissa henkilöille, jotka voivat olla myös jäseniä tai osallistujia jälkimarkkinoilla.
                     
                     
                        Lisäksi ICE:n on laadittava helppotajuiset käytännön ohjeet siitä, mitä toimia pk-yritysten ja vähäisten päästöjen aiheuttajien on toteutettava päästäkseen huutokauppoihin tällaisten pörssinjäsenten tai niiden asiakkaiden välityksellä, ja ylläpidettävä ohjeita verkkosivuillaan.
                     
                     
                        3. Kaikki maksut ja ehdot, joita ICE ja sen selvitysjärjestelmä soveltavat tarjouksentekoluvan saaneisiin henkilöihin tai tarjoajiin on ilmoitettava selkeästi, ja niiden on oltava helposti ymmärrettäviä sekä yleisesti tutustuttavissa ICE:n verkkosivuilla, jotka on pidettävä ajan tasalla. 
                     
                     
                        Jos pörssinjäsen tai sen asiakas soveltaa tarjouksentekolupaan ylimääräisiä maksuja ja ehtoja, ICE:n on määrättävä, että myös tällaiset maksut ja ehdot on ilmoitettava selkeästi ja niiden on oltava helposti ymmärrettäviä sekä yleisesti tutustuttavissa kyseisten palvelujen tarjoajien verkkosivuilla ja niissä on oltava suorat viittaukset ICE:n verkkosivuilta saataviin verkkosivuihin. Ilmoituksissa on erotettava maksut ja ehdot, joita sovelletaan henkilöihin, jotka voivat tehdä tarjouksia ainoastaan huutokaupoissa, jos ne ovat saatavilla, sekä maksut ja ehdot, joita sovelletaan henkilöihin, jotka voivat tehdä tarjouksia huutokaupoissa ja jotka ovat myös jäsen tai osallistuja jälkimarkkinoilla. 
                     
                     
                        4. ICE:n on huolehdittava siitä, että sen valituksenkäsittelymenettelyjä voidaan käyttää valituksiin, joita saattaa syntyä 1 kohdassa tarkoitetuista ICE:n pörssinjäsenten tai niiden asiakkaiden tekemistä päätöksistä, jotka koskevat luvan myöntämistä tarjousten tekemiseen huutokaupoissa, tällaisen luvan epäämistä tai jo myönnettyjen lupien kumoamista tai keskeyttämistä, ja kaikki tällaiset valitukset on voitava käsitellä ICE:n valituksenkäsittelymenettelyissä, sanotun kuitenkaan rajoittamatta muiden oikeussuojakeinojen käyttöä.
                     
                     
                        5. Kuuden kuukauden kuluessa huutokauppojen alkamisesta ICE:n on annettava huutokauppatarkkailijalle tiedoksi ICE:n ja pörssinjäsenten ja niiden asiakkaiden yhteistyömallilla saavutettu kattavuus, maantieteellinen kattavuus mukaan luettuna. ICE:n on otettava tarkoin huomioon huutokauppatarkkailijan tältä osin antamat suositukset sen varmistamiseksi, että ICE täyttää asetuksen (EU) N:o 1031/2010 35 artiklan 3 kohdan a ja b alakohdan mukaiset velvollisuutensa. 
                     
                     
                        6. ICE:n on varmistettava, että tässä liitteessä asetettuja ICE:n huutokauppapaikaksi nimeämistä koskevia ehtoja ja velvollisuuksia noudatetaan. 
                     
                     
                        7. Yhdistyneen kuningaskunnan on ilmoitettava komissiolle kaikista niiden ICE:n kanssa tehtyjen sopimusjärjestelyjen olennaisista muutoksista, joista ilmoitettiin komissiolle. ”
                     
                     
                  
               
               LIITE II
            
            
               LIITE IV
            
            
               10 artiklan 2 kohdassa tarkoitettujen vuosina 2013–2020 huutokaupattavien päästöoikeuksien määrien (miljoonina) mukautukset
            
            
            
                     
                        Vuosi
                     
                  
                  
                     
                        Vähennyksen määrä
                     
                  
               
                     
                        2013
                     
                  
                  
                     
                  
               
                     
                        2014
                     
                  
                  
                     
                        400
                     
                  
               
                     
                        2015
                     
                  
                  
                     
                        300
                     
                  
               
                     
                        2016
                     
                  
                  
                     
                        200
                     
                  
               
                     
                        2017
                     
                  
                  
                     
                  
               
                     
                        2018
                     
                  
                  
                     
                  
               
                     
                        2019
                     
                  
                  
                     
                  
               
                     
                        2020